open-index/open-wikipedia-markdown huggingface dataset:
The Game (album)

***The Game*** er et album av det britiske rockebandet Queen. Plata ble sluppet 30. juni 1980, og var bandets første plate til å nå førsteplass både på amerikanske og britiske hitlister. Selv om sangene var enklere enn tidligere Queen-plater, gjorde *The Game* Queen til superstjerner. Store sanger på denne plata er den bassdrevne «Another One Bites the Dust» og rockabilly-sangen «Crazy Little Thing Called Love», begge nådde førsteplass i USA. *The Game* var den første Queen-plata der de brukte synthesizer.

Platas arbeidstittel var «Play the Game», men Roger Taylor uroet seg for at det kanskje kunne ha undertoner av snobberi, så det ble enkelt nok endret til *The Game*.

«Dragon Attack» blir kreditert til Brian May, men er faktisk resultatet av en «jam session» av alle fire bandmedlemmer. May fant de beste delene og redigerte dem sammen. Så la han til noen heavy gitarelementer for å få det hele til å høres litt mer samlet ut, og fikk bandet til å legge til elementer gjennom det hele.

«Crazy Little Thing Called Love» ble skrevet av Freddie Mercury mens han slappet av i badekaret. Han spilte inn den akustiske gitaren i studioet selv, før de andre kom, og når de kom spilte han opptaket for dem. Gitarist May sa at Mercurys spilling var perfekt, og la bare til en Telecaster-solo i midten av sangen, på råd fra Mack, i stedet for å imitere Telecaster-lyden på sin berømte Red Special-gitar. Dette er den eneste sangen Mercury rørte et annet instrument enn piano og tamburin på under konserter.

## Sporliste
#«» 3:30
#«» 4:18
#«Another One Bites the Dust» 3:36
#«» 2:49
#«Crazy Little Thing Called Love» 2:45
#«» 4:31
#«» 3:52
#«» 3:33
#«» 2:51
#«» 3:48
#« (1991 Remix by Jack Benson and R.A.K.)» ?:??

## Eksterne lenker
*
Flash Gordon (album)

***Flash Gordon*** er lydsporet til science fiction-filmen Flash Gordon, laget av det britiske rockebandet Queen.

Alle spora på albumet utenom to («Flash's Theme» og «The Hero») er instrumentaler. Plata brukte veldig mye synthesizer, men inntil Queens forrige plate, *[[The Game (plate)|The Game]]*, hadde bandet villig vekk påpekt at «ingen synthesizere hadde blitt brukt» på platene deres.

Den eneste singelen som ble utgitt fra denne plata var «Flash's Theme», under tittelen «Flash». Den nådde en tiendeplass i Storbritannia og en 42.-plass i USA. Sangen er kjent for sitt dunkende bassriff og den tørre humoren i dialogutdragene sangen inneholder.

## Sporliste
#«» (Brian May)
#«» (Roger Taylor)
#«» (Freddie Mercury)
#«» (Freddie Mercury)
#«» (Freddie Mercury)
#«» (Roger Taylor)
#«» (John Deacon)
#«» (Freddie Mercury)
#«» (John Deacon)
#«» (Roger Taylor)
#«» (Brian May)
#«» (Freddie Mercury)
#«» (Brian May)
#«» (Brian May)
#«» (Brian May/Roger Taylor)
#«» (Brian May)
#« reprise (Victory celebrations)» (Brian May)
#«» (Brian May)

## Besetning
*Freddie Mercury – vokaler, synthesizer
*Brian May – gitar, vokaler, synthesizer
*John Deacon – bassgitar, gitar, synthesizer
*Roger Taylor – trommer, vokaler, synthesizer
*Ekstra orkestrale arrangementer av Howard Blake

## Eksterne lenker
*
Hot Space

***Hot Space*** er et album av det britiske rockebandet Queen, utgitt i 1982. Plata var en merkverdig retningsendring av bandet fra deres tidligere plater, med mye disco- og dance-påvirkning. Dette var ikke populært blant langtidsfansen som foretrakk den rocka stilen assosiert med Queen, men det passet likevel inn med bandets tradisjon med å blande ulike musikkstiler.

Albumet inneholder også «Under Pressure», en duett med David Bowie som ble en hit.

Roger Taylor har sagt at Paul Prenter (Freddie Mercurys personlige manager) ville at musikken skulle høres ut som om man nettopp hadde ankommet en homseklubb.

## Sporliste
#«» 4:12
#«» 3:50
#«» 4:35
#«Body Language» 4:32
#«» 3:32
#«» 3:19
#«» 3:32
#«» 3:51
#« (The Words of Love)» 4:31
#«» 3:28
#«Under Pressure» (med David Bowie) 4:06

## Personell
*Freddie Mercury – vokaler, keyboard, gitar
*Brian May – gitar, keyboard, vokaler
*John Deacon – bassgitar, gitar, keyboard
*Roger Taylor – trommer, vokaler, gitar, keyboard
*David Bowie – vokal på *Under Pressure*

## Referanser


## Eksterne lenker
*
Made in Heaven

***Made in Heaven*** er Queens siste studioalbum, utgitt november 1995. Etter Freddie Mercurys død i 1991, jobbet de gjenværende bandmedlemmene Brian May, John Deacon og Roger Taylor med Mercurys forhåndsinnspilte vokaler til å lage denne siste Queen-plata.

Tittelsporet var faktisk en solosang av Freddie fra midten av 1980-tallet. «Let Me Live», en gospel-inspirert låt, startet som en jam med Rod Stewart på 1980-tallet. Denne har minst Freddie, siden Brian og Roger synger hele &ndash; utenom det første verset og refrenget &ndash; med hjelp av bakgrunnssangere. Den blues-aktige «Mother Love», var den siste sangen Freddie spilte inn før han døde. Mercury maktet ikke å synge inn hele låten, så gitarist Brian May måtte synge det siste verset. Mot slutten av låten får en høre en rekke klipp som illustrerer Freddie Mercurys liv bakover i tid; konsertopptak av Freddie Mercury (fra konserten på Wembley Stadion den 12. juli 1986), en Larry Lurex coverversjon av Gerry Goffin & Carole Kings «Going Back», og helt til slutt hører man barneskrik. «My Life Has Been Saved» begynte i 1989 som en b-side, og de gjenværende medlemmene gjorde den om til en popsang. Også Freddies sololåt «I Was Born to Love You» ble «Queenifisert».

Andre sanger Roger Taylors «Heaven for Everyone», skrevet med hans band The Cross og utgitt i 1987 med Freddies vokaler. En sang som ber om fred og forståelse, fullstendig motsatt av den neste sangen, Brians «Too Much Love Will Kill You». «You Don't Fool Me» har en klassisk gitarsolo av Brian May, mens «A Winter's Tale» er et sørgende blikk på Sveits der Queen spilte inn. Det er også en reprise av «It's a Beautiful Day» med spor av bandets tidligere hit «Seven Seas of Rhye» avslutter plata.

## Sporliste
#«» (Queen), 2.32
#«» (Freddie Mercury), 5.27
#«» (Queen), 4.47
#«Mother Love» (Brian May/Freddie Mercury), 4.49
#«» (Queen), 3.15
#«» (Freddie Mercury), 4.49
#«» (Roger Taylor), 5.36
#«Too Much Love Will Kill You» (Lamers, Brian May, Musker), 4.20
#«» (Queen), 5.24
#«» (Queen), 3.49
#«» 3.04
#«Yeah» (Freddie Mercury), 0.05
#«Untitled Hidden Track», 22.32

## Personell
*Freddie Mercury – vokaler, piano, keyboard
*John Deacon – bassgitar, keyboard
*Roger Taylor – trommer, perkusjon, keyboard, vokaler
*Brian May – gitar, keyboard, vokaler
*Rebecca Leigh-White, Gary Martin, Catherine Porter, Miriam Stockley – bakgrunnsvokaler på «Let Me Live»
*David Richards – mikseoversyn
*Kevin Metcalfe – mastering
*Richard Gray – kunst

## Eksterne lenker
*
Božena Němcová

**Božena Němcová** (1820–1862) var en betydningsfull bøhmisk forfatterinne av tyskøsterriksk og tsjekkisk opprinnelse.

## Liv og virke
### Bakgrunn
Hennes opprinnelige navn var **Barbara Betty Pankel**. Foreldrene var Johann Pankel, en kusk som stammet fra Niederösterreich, og Teresie Novotná, en tsjekkisk tjenestepike. Foreldrene giftet seg imidlertid først sommeren etter i Böhmen. Da faren ble ansatt som kusk for grev Karl Rudolf von der Schulenburg og hans kone, hertuginne Katharina Wilhelmine von Sagan, ved slottet Nachod, flyttet familien til Ratiborschitz i bøhmisk Skalitz. Moren arbeidet der som vaskekone ved det lokale slottet, hvor Božena vokste opp.

1837 giftet hun seg 17 år gammel etter press fra moren med den statlige finanstjenestemannen Josef Němec, en ivrig tsjekkisk nasjonalist. Ekteskapet var ulykkelig og preget av fattigdom. I 1842 fikk ektemannen en stilling i Prag (Praha), provinsen Böhmens hovedstad. Der kom hun i kontakt med førende krefter innen tsjekkisk nasjonalisme, som František Palacký. 

### Forfatterinne
Hun begynte å skrive og tok det tsjekkiske fornavnet Božena.

Særlig skrev hun fra 1842–1845 eventyr og dikt. Hennes første publiserte tekst var et nasjonalt innstilt dikt, *Ženám Českým*/*An die Tschechischen Frauen*, fra 1843. Fra 1845 offentliggjorde hun *Obrazy z okolí domažlického* (*Reisebilder aus der Gegend von Taus*), og fra 1845–1847 forskjellige eventyr og sagn som hun hadde samlet.

På grunn av sine aktiviteter i forbindelse med den mislykkede revolusjonen i 1848 ble Josef Němec forflyttet til Slovakia (dengang del av Ungarn), mens Božena ble i Böhmen med deres fire barn. Hun besøkte imidlertid mannen, og skrev også bøker om slovakiske temaer.

I 1855 utkom hennes hovedverk *Babička* (bestemoren, ty. *Die Großmutter*), som i mange henseender bar preg av å være selvbiografisk. Den omhandlet hennes barndom i Böhmen. Hun døde av kreft i 1862 og er gravlagt på Vyšehrad gravlund.

Etter hennes død ble bestemoren, heltinnen i hovedverket *Babička*, en tsjekkisk nasjonalromantisk identifikasjonsfigur.

Senere oppståtte myter om at hennes virkelige far skulle være en adelsmann, enten grev Karl Rudolf, eller sogar også fyrst Metternich, har aldri blitt bevist.

Den tsjekkisk-tyske filmen *[[Tre nøtter til Askepott (1973)|Tre nøtter til Askepott]]* fra 1971 er basert på et av Božena Němcovás eventyr.

## Referanser


## Litteratur
* Berwanger, Katrin: Die szenische Poetik Božena Němcovás. – München: Sagner, 2001
* Morava, Jirí: Sehnsucht in meiner Seele. – Innsbruck: Haymon, 1995
* Tosch, Berta: Zum 100. Geburtstag Božena Němcovás. – i: Österreichische Osthefte 4.1962 – S. 299–401

## Eksterne lenker
* 
* 
* 
*  Radio Praha zum 140. Todestag
*  Engelske nettsider fra Museum Božena Němcová
Reidar Bjørnestad

**Reidar Bjørnestad** (født 9. september 1947, død 9. mars 2005) var en norsk toppdommer i fotball. Som fotballdommer dømte han 103 kamper i eliteserien mellom 1973 og 1985, i tillegg til cupfinalen mellom Lillestrøm og Brann i 1978. På 1990-tallet var han ansatt som hjelpetrener i .

De senere årene var han medlem av UEFAs dommerkomité, og bidro som dommerobservatør under fotball-EM i 2004. Bjørnestad var dommeransvarlig i Norges Fotballforbund da han døde 9. mars 2005, bare 57 år gammel.

## Sivil utdanning/arbeidserfaring
* Utdannet barnevernspedagog ved Norges kommunal- og sosialhøgskole i 1975.
* Arbeidet som fritidsleder, miljøterapeut, styrer og kurator ved ungdomshjem, barnevernspedagog og som høgskolelærer ved barnevernpedagog-utdanningen.

## Fotballrelatert utdanning, erfaring og arbeid
* Mangeårig og omfattende trenererfaring i klubb fra moderklubben Sandviken, samt Varegg, Fjell-kameratene, Tertnes, Åsane, Førde og Sogndal.
* I tillegg til en rekke tillitsverv i klubb var han styremedlem i Bergen og Omland Fotballkrets 1970–72 og styremedlem i Norges Fotballforbund i perioden 1986–87.
* Ansatt som dommerkonsulent i Norges Fotballforbund fom. 1. januar 1996 til sin død.

## Dommerkarriere
* 1967 – Autorisert kretsdommer.
* 1971 – Forbundsdommer, NFF.
* 1973–1985: 103 kamper som hoveddommer i øverste divisjon (12-klubbserien)
* 1977–1985 – Internasjonal dommer (FIFA-dommer); 7 A-landskamper, 13 aldersbestemte landskamper, 7 europacupkamper og 3 Intertotocup-kamper.
* 1978 – Hoveddommer, NM-finalen.
* 1986–2005 – UEFA dommerobservatør og delegat ved internasjonale kamper.
* 1991–1995 – Medlem i NFFs dommerkomité.
* 2000–2004 – Medlem av UEFAs dommerkomité.
* 2004 – Dommerobservatør under EM i fotball.

## Eksterne lenker
* 
* Oversikt over dømte fotballkamper
Mina Witkojc

**Mina Witkojc** (tysk navn: **Wilhelmine Wittka**; født 28. mai 1893 i Bórkowy (Błota) resp. Burg/Spreewald i Tyskland, død 11. november 1975 i Popojce resp. Papitz, Dolna Łužyca Niederlausitz) var en sorbisk dikter og forfatterinne.

## Liv og virke
### Bakgrunn
Mina Witkojc var datter av den sorbiske (*wendische*, som var den tyske betegnelse) tjenestepiken Marjana Witkojc (Marianne Wittka) og gjestgiveren Fritz Polenz i Burg im Spreewald. Moren forlot etter to år sine to døtre da faren giftet seg med den annen kvinne. Hun dro til Berlin for å arbeide på vaskeri da. Dermed vokste Mina og søsteren opp med bestemoren og på verdshuset som faren drev. 

Hun gikk på folkeskolen i Burg, og arbeidet senere blant annet som tjenestepike og blomsterbinder i Berlin. Frem til 1921 skrev og talt for det meste på det tyske språk.

### Sorbisk engasjement, karriere
Hun flyttet til Bautzen, hvor hun fra 1923 til 1933 arbeidet for den nedersorbiske avisen ''Serbski casnik''. Hun knyttet her kontakter til en rekke sorbiske intellektuelle som Arnošt Muka og Jan Cyž.

I 1926 deltok hun på den europeiske minoritetskongressen i Genève og i 1930 på det allslaviske Sokol-treffet i Jugoslavia. På 1920- og 1930-tallet oversatte hun også andre slaviske forfattere til sorbisk, som den bøhmiske forfatteren Božena Němcová og Petr Bezruč.

Hun fikk skriveforbud i 1933, flyttet hjem til Bautzen og tok arbeide der. Ettersom hun var en eksponert representant for panslavisk nasjonalisme, utviste de lokale myndighetene henne fra Lausitz, senere også fra Dresden og fra Frankfurt an der Oder.

Fra 1942 til 1945 bodde hun i Erfurt og arbeidet i et gartneri. I sitt dikt «Erfurtske spomnjeśa» (erindringer fra Erfurt), så hun tilbake på sitt tidligere liv. I 1946 ble hun medarbeider for den sorbiske foreningen Domowina, men flyttet 1947 til Praha, hvor hun bodde til 1954. Hun slo seg deretter ned i sin fødeby Burg igjen, hvor hun bodde til kort før sin død. 

I 1955 utga hun diktsamlingen *K swĕtłu a słyńcu* (til lyset, til solen), som delvis bestod av omskrevne dikt fra 1920- og 1930-tallet. Som eksempel het et av hennes første dikt fra 1921 «Erindring om det første treffet med tsjekkiske og oversorbiske brødre». I versjonen fra 1955 står det bare «oversorbiske brødre». I sine siste måneder bodde hun på aldershjemmet i Papitz. 

## Verker
* *Dolnoserbske basni* (ty. Niedersorbische Gedichte), Bautzen 1925
* *Wĕnašk błośańskich kwĕtkow* (ty. Ein Kranz von Spreewaldblumen), Bautzen 1934
* *K swĕtłu a słyńcu* (ty. Zum Licht, zur Sonne), Berlin 1955
* *Prĕdne kłoski* (ty. Erste Ähren, Mitautorin), Berlin 1958
* *Po drogach casnikarki* (ty. Auf den Wegen einer Redakteurin, prosasamling, utgitt av Kito Lorenc), Bautzen 1987

## Referanser
Margot Wallström

**Margot Elisabeth Wallström** (født 28. september 1954 i Kåge, Västerbottens län) er en svensk og europeisk sosialdemokratisk politiker. Fra 3. oktober 2014 til 10. september 2019 var hun utenriksminister i Stefan Löfvens første regjering og Stefan Löfvens andre regjering. Den 6. september 2019 ble det offentliggjort at Wallström, etter eget ønske, ville avgå som utenriksminister. Hennes begrunnelse er at hun vil tilbringe mer tid med familien. 

Sverige er, under Wallströms tid som utenriksminister, det første land i verden som utformet og fører en feministisk utenrikspolitikk. Hun fikk utarbeidet *Handbok i feministisk utrikespolitik*, som blant annet inneholder metoder og erfaringer, og skal være en ressurs for det internasjonale arbeidet for likestilling og menneskerettigheter for alle kvinner og jenter.

## Bakgrunn og virke

Wallström har vært politisk engasjert sosialdemokrat fra ungdomstiden av, først i Sveriges socialdemokratiska ungdomsförbund, senere i Socialdemokraterna. Hun var fra 1979 til 1985 medlem av Sveriges riksdag. Fra 1988 til 1991 var Wallström forbruker-, kvinne og ungdomsminister i Sverige. Fra 1994 til 1996 var hun kulturminister og deretter til 1998 sosialminister. 

Fra 1999 til 2004 var hun miljøkommissær, og ble etterfulgt av Stavros Dimas. Fra 2004 till 2010 var hun visepresident i Europakommisjonen og kommissær for institusjonene og kommunikasjonsstrategi. 

Utenom politikken har Wallström arbeidet innen bank og fjernsyn. Fra 1993 til 1994 var hun direktør for den regionale fjernsynskanalen TV Värmland. Fra 1998 til 1999 arbeidet hun som visepresident for Worldview Global Media i Colombo på Sri Lanka.

Wallström er æresdoktor ved Chalmers tekniska högskola (2001), Mälardalens högskola (2004) og University of Massachusetts, Lowell i USA (2005).

Margot Wallström er gift og har to barn.

## Referanser


## Eksterne lenker
* 
* 
* 
*
Årdal i Ryfylke

:*Se også [[Årdal (andre betydninger)]]*

**Årdal** er et bygdelag og en tidligere selvstendig kommune i Rogaland. Årdal var opprinnelig del av Hjelmeland formannskapsdistrikt, men ble skilt ut som egen kommune 1. januar 1859. Årdal er mest kjent for sin renessansekirke, Årdal gamle kirke, som ble preget av Stavangerrenessansens to største kunstnere Lauritz Snekker og Gottfried Hendtzschel. 

En del av Årdal med 40 innbyggere ble overført til Hjelmeland og Fister kommune ved kongelig resolusjon av 6. mars 1869.

1. januar 1965 ble det meste av Årdal og Fister kommuner, Hjelmeland kommune og Buergårdene i Jelsa (8 innb) slått sammen til den nye Hjelmeland kommune. Den delen av Årdal som gikk inn i Hjelmeland hadde 743 innbyggere. Sunngardene krets i Årdal med 121 innbyggere ble på samme tidspunkt slått sammen med Strand.
Georgia Bureau of Investigation

**Georgia Bureau of Investigation** (**GBI**) er en politietat i den amerikanske delstaten Georgia med ansvar for etterforskning av alvorlige lovbrudd på delstatsnivå, kriminaltekniske laboratorietjenester og strafferettslige datasystemer.

GBI har sin historie tilbake til 1937, da guvernøren underskrev en lov som etablerte sikkerhetsdepartementet, den første organisasjonen med politimyndighet i hele Georgia. Departementet fikk til oppgave å samle fingeravtrykk og etablere et strafferegister for hele delstaten, og ble inndelt i en uniformert gren &ndash; Georgia State Patrol &ndash; og en ikke-uniformert gren &ndash; GBI. Etterhvert fikk GBI også ansvar for etterforskning av lovbrudd på landområder i delstatens eie.

## Referanser


## Eksterne lenker
*
Den ortodokse kirke i Alexandria

**Den ortodokse kirke i Alexandria** eller **det gresk-ortodokse patriarkat av Alexandria** er et av de fire oldkirkelige patriarkatene i den ortodokse kirke. Kirken har jurisdiksjon over alle ortodokse kristne i Afrika. Den har sitt historiske utbredelsesområde i Egypt, der den har 250&nbsp;000 til 300&nbsp;000 medlemmer. Gjennom utstrakt misjonsvirksomhet på 1900-tallet har kirken fått mange tilhengere i andre afrikanske land, spesielt i Kenya, Tanzania og Uganda, slik at kirkens totale medlemstall anslås til rundt 1,5&nbsp;millioner.

Den ortodokse kirke i Alexandria bruker tradisjonelt gammelgresk som liturgisk språk. Utenfor Egypt holdes gudstjenestene derimot ofte på ulike afrikanske språk. Kirken ledes av paven og patriarken av Alexandria og hele Afrika, for tiden Theodoros II.

Patriarkatet er ved siden av den koptisk-ortodokse og den koptisk-katolske én av tre kirker som fører sin historie tilbake til evangelisten Markus, som skal ha grunnlagt Alexandria bispedømme ca. år 40.

## Struktur
### Erkebispedømmer i Egypt
* Alexandria erkebispedømme (Alexandria/Kairo)
* Ermoupolis erkebispedømme (Kairo)
* Leontopolis erkebispedømme (Ismailia)
* Memfis erkebispedømme (Kairo)
* Pilousion erkebispedømme (Port Said)
* Ptolemais erkebispedømme (Kairo)

### Erkebispedømmer i det øvrige Afrika
* Accra erkebispedømme (Accra) &nbsp; &nbsp; &nbsp; &nbsp; &nbsp; &nbsp; &nbsp; &nbsp;
* Aksum erkebispedømme (Addis Abeba) &nbsp; &nbsp; &nbsp; &nbsp;
* Irinoupolis erkebispedømme (Dar-es-Salaam) &nbsp; &nbsp;
* Johannesburg og Pretoria erkebispedømme (Johannesburg) &nbsp;
* Kamerun erkebispedømme (Yaounde) &nbsp; &nbsp; &nbsp; &nbsp; &nbsp; &nbsp;
* Kampala og hele Uganda (Kampala) &nbsp;
* Kapp det gode håp erkebispedømme (Cape Town)  &nbsp; &nbsp; &nbsp; &nbsp;
* Karthago erkebispedømme (Tunis) &nbsp; &nbsp; &nbsp; &nbsp;
* Kenya erkebispedømme (Nairobi) &nbsp;
* Khartoum erkebispedømme (Khartoum)  &nbsp; &nbsp;
* Mwanza erkebispedømme (Bukoba) &nbsp;
* Nigeria erkebispedømme (Lagos) &nbsp;
* Sentral-Afrika erkebispedømme (Kinshasa) &nbsp; &nbsp;
* Tripolis erkebispedømme (Tripoli) &nbsp;
* Zambia og Malawi erkebispedømme (Lusaka) &nbsp; &nbsp;
* Zimbabwe og Angola erkebispedømme (Harare) &nbsp; &nbsp;

### Bispedømmer i det øvrige Afrika
* Botswana bispedømme (Gaborone) &nbsp;
* Brazzaville bispedømme (Brazzaville) &nbsp;
* Burundi og Rwanda bispedømme (Bujumbura) &nbsp; &nbsp; &nbsp;
* Katanga bispedømme (Lubumbashi) &nbsp;
* Madagaskar bispedømme (Antananarivo)  &nbsp; &nbsp; &nbsp; &nbsp; &nbsp;
* Mosambik bispedømme (Maputo) &nbsp;
* Sierra Leone bispedømme (Freetown) &nbsp;

## Referanser


## Eksterne lenker
*
Gunn Margit Andreassen

**Gunn Margit Aas Andreassen** (født 1973) er en norsk tidligere skiskytter fra Birkenes.

Andreassen vant to olympiske stafettmedaljer: bronse under OL 1998 i Nagano og sølv i 2002 i Salt Lake City.

Under VM i 2003 tok hun bronse på 15 km, hennes eneste individuelle internasjonale mesterskapsmedalje. Hun har tre stafettmedaljer fra VM: bronse i 1995, sølv i 1997 og gull i 2004. Hun var også med på å vinne to VM-gull i lagkonkurransen i 1995 og 1997.

Etter skiskytterkarrièren utdannet Andreassen seg til eiendomsmegler og jobber som det. Hun hadde tre sønner med samboer frem til 2021 Frode Andresen, to gjenlevende.

## Meritter
* OL-sølv    – stafett  Salt Lake City 2002
* OL-bronse  – stafett Nagano 1998
* VM-gull    – lag 1995, lag 1997 og stafett 2004
* VM-bronse  – 15 km 2003
* VM-bronse  – stafett 1997

## Resultater i verdenscupen
Gunn Margit Andreassen står uten individuelle seire i verdenscupen, men har 5 pallplasseringer individuelt, samt 30 pallplasseringer i stafetter og lagkonkurranser. Dette antallet inkluderer pallplasser i olympiske leker og verdensmesterskap, da det innen skiskyting har vært vanlig å regne individuelle seire i OL og VM med i verdenscupen.

Hennes beste plassering i verdenscupen sammenlagt er en 10. plass, noe hun oppnådde i sesongen 1996/1997 og 2001/2002.

## Referanser


## Eksterne lenker
* 
* 
*
Elias Blix

**Elias Blix** (1836–1902) var en norsk teolog, politiker (V) og salmedikter. Han var født på Våg på Sandhornøya i Nordland og fullførte teologisk embetseksamen i Oslo i 1866. Han ble professor i hebraisk 1879 og var kirkestatsråd i perioden 1884&ndash;88. Han har skrevet en rekke salmer, og mange av disse er tatt med i ulike norske salmebøker.

For sine salmer og sanger på nynorsk og for sitt arbeid for nynorsk som skole- og kirkespråk, regnes Blix som en av *nynorskens fedre*. Da Birger Anneus Hall ga ut sangboken *Kirkeklokken* i 1890, hadde han med 30 nynorske salmer av Elias Blix, det var i denne forbindelse han for første gang stod fram som salmedikter under eget navn. Ett år senere, i 1891, utgav Blix selv salmeboken Nokre salmar i dens 4. utgave – utelukkende med egne tekster på nynorsk, tilsammen 150 salmer. Denne utgaven ble autorisert i 1892.

Elias Blix var konservativ innen teologien, men radikal når det gjaldt målsaken og politikken. Som kirkeminister var han den som var formelt ansvarlig for det såkalte jamstellingsvedtaket fra 1885, det vedtaket som sidestilte landsmålet med «det almindelige Skrift- og Bogsprog» som offisielt språk i Norge. Hundre år etter, 12. mai 1985, overleverte representanter for styret i Noregs Mållag et maleri av Elias Blix til Stortingets presidentskap til minne om dette.

Blix ble utnevnt til ridder av St. Olavs Orden i 1885, og forfremmet til kommandør av 1. klasse i januar 1900.

Blix døde i hjemmet sitt i Kristiania (Oslo) i 1902. Han er gravlagt på Vår Frelsers gravlund.

Blix var gift med Emma Blix, og var far til arkitekten Helge E. Blix (1877–1951) og satiretegneren og riksmålsmannen Ragnvald Blix (1882–1958).  Elias Blix var ikke av slekten Blix, men benyttet sitt mellomnavn Blix som etternavn. Hans foreldre var fiskerbonde Peder Christophersen (1804–39) og Margrethe Christophersdatter (1808–57).

## Kjente salmer (utvalg)
* Med Jesus vil eg fara
* Gud signe vårt dyre fedreland
* No livnar det i lundar
* Barndomsminne frå Nordland («Å eg veit meg eit land»)

## Se også
* Blixprisen

## Referanser




## Litteratur
* Kurt-Johnny Olsen. *Elias Blix, mannen og verket*. Bodø, 1986. ISBN 82-991423-1-8
* Anders Aschim. *Ein betre vår ein gong: Elias Blix: Biografi* (2008) ISBN 978-82-521-6429-9

## Eksterne lenker
* 
* 
* 
*  Kirkeklokkens Blix-sanger
*  Blixblog
*  Ivar Aasen-tunet om Blix' nynorske salmer
Entre Ríos

**Entre Ríos** er en provins nordøst i Argentina som grenser mot naboprovinsene Provincia de Buenos Aires, Corrientes, Santa Fe, samt til nabolandet Uruguay. Provinsen har en befolkning på 1&nbsp;235&nbsp;994 (2010) og dekker et areal på 78&nbsp;781&nbsp;km². Hovedstaden ligger i byen Paraná som har om lag 250&nbsp;000 innbyggere. Byen ligger ved elva Paraná. Andre byer er Concordia, Gualeguaychú og Concepción del Uruguay

## Referanser


## Eksterne lenker
*
Havmannprisen

**Havmannprisen** er en litterær pris som utdeles årlig for beste nordnorske bok utgitt i foregående år. Prisen utdeles under Havmanndagene i Mo i Rana, av Rana bibliotek og Nordland fylkesbibliotek i samarbeid med Helgeland sparebank (frem til 2025), Ark Mo og Norsk Forfattersentrum. Fra 2026 har Grong Sparebank og Helgeland Boligbyggelag vært samarbeidspartner. For årene 1996 og 1997 ble Havmannprisen tildelt etter avstemning blant brukerne av folkebiblioteket i Mo i Rana. I 1998 ble den fast etablert som landsdelspris for beste nordnorske bok, tildelt etter vurdering av en fagjury.

Premien består av et diplom, et nordlandsåkle og et pengebeløp; og deles ut under Havmanndagene i mai.

## Prisvinnere
Etter avstemning blant bibliotekbrukerne i Rana:
* 1996 – Leif Alstahaug, for boka *Fra Aannerbakken til Olympiatoppen*, om Mo skilags historie
* 1997 – Svein Stevik, for boka *Anta Maajeh – reindriftssame og dansemusiker*
Tildelt etter vurdering av fagjury:
* 1998 – Odd Klippenvåg, for *Body & soul* 
* 1999 – Laila Stien, for *Gjennom glass* 
* 2000 – Hanne Ørstavik, for *Tiden det tar* 
* 2001 – Dag Skogheim, for *Sanatorieliv*
* 2002 – Ragnhild Nilstun, for *For kjærlighets skyld*
* 2003 – Endre Lund Eriksen, for *Ingen kan stoppe meg no*   
* 2004 – Morten Harry Olsen, for *Størst av alt*
* 2005 – Tor Eystein Øverås, for *Til*
* 2006 – Herbjørg Wassmo, for *Et glass melk, takk*
* 2007 – Jorun Thørring, for *Tarantellen*
* 2008 – Ingeborg Arvola, for *Ingen dager uten regn*
* 2009 – Ellen Einan, for *Noen venter på bud*
* 2010 – Mikkel Bugge, for *Gå under jorda*
* 2011 – Frank A. Jenssen, for *Snøen er aldri hvit*
* 2012 – Line Merethe Nyborg, for *Du vet ikke hvem jeg er*
* 2013 – Ellisiv Lindkvist, for *Ditt røde hår, Unn *
* 2014 – Sigbjørn Skåden, for *Våke over dem som sover*
* 2015 – Siri Pettersen, for *Evna*
* 2016 – Per Knutsen, for *Broren til Hugo*
* 2017 – Gøhril Gabrielsen, for *Ankomst*
* 2018 – Kathrine Nedrejord, for *Forvandlinga*
* 2019 – Kjersti Anfinnsen, for *De siste kjærtegn*
* 2020 – Odd Klippenvåg, for *En lykkelig gift mann*
* 2021 – Irene Larsen, for *Der det gror skierri*
* 2022 – M. Seppola Simonsen, for *Hjerteskog*
* 2023 – Eirik André Skrede, for *Ho mor å hann far*
* 2024 – Ingvild Holvik, for *Reiret (arbeidstittel)*
## Se også
*  Blixprisen, en annen nordnorsk litteraturpris
## Referanser
The Works

***The Works*** er et album av Queen, utgitt i 1984.

Etter ei pause på to år, gikk Queen tilbake til studio. Mye hadde forandret seg i musikkverdenen siden deres siste album, *[[Hot Space]]*, som var en kommersiell flopp, og dårlig mottatt av mange fans. De to årene drev Freddie Mercury, Brian May og Roger Taylor med soloprosjekter på hver sin kant.

Platas tittel kommer fra en kommentar Roger Taylor gjorde mens de begynte å spille inn plata, «Let's give them the works!». Og bandet gjorde nettopp det, med et møte mellom synth og hardrock. Alle Queens kjennemerker er representert, fra rike arrangementer, kraftige vokaler og fengende gitarriff, og bandet sparte ikke på noe.

«Keep Passing the Open Windows» ble egentlig skrevet for et planlagt filmprosjekt av romanen *The Hotel New Hampshire*. Queen skulle skrive musikken til filmen, men den ble ikke noe av. Men sangen var allerede ferdig, og bandet likte den så godt at de inkluderte den på plata. Når filmen til slutt *ble* laget, hadde Queen allerede kommet seg videre, og sangen ble ikke brukt.

«Hammer to Fall» ble senere brukt i filmen *[[Highlander]]*, en film Queen laget  seks sanger til (som utgjør det meste av den neste plata, *[[A Kind of Magic]]*).

For første og eneste gang i karrieren deres ble alle sangene på plata utgitt på singler (inkludert to sanger som *ikke* var på plata, «I Go Crazy» og «Thank God It's Christmas»).

## Sporliste
#«Radio Ga Ga» (Roger Taylor) 5:49
#«» (Brian May) 3:28
#«» (Freddie Mercury) 4:08
#«» (Freddie Mercury) 3:28
#«» (Roger Taylor/Brian May) 5:10
#«I Want to Break Free» (John Deacon) 3:20
#«» (Freddie Mercury) 5:22
#«Hammer to Fall» (Brian May) 4:28
#«» (Brian May/Freddie Mercury) 2:16

## Personell
*Freddie Mercury – vokaler, piano
*Brian May – gitar, vokaler
*John Deacon – bass
*Roger Taylor – trommer, vokaler

## Eksterne lenker
*
Oktoberprisen

**Oktober-prisen** er en skjønnlitterær pris som første gang ble utdelt i 1993 av Forlaget Oktober. Ifølge statuttene skulle prisen gå til «et fremragende skjønnlitterært forfatterskap i utvikling». Prisbeløpet var i 2000 på 75&nbsp;000 kr. Prisbeløpet i 2023 var på 150&nbsp;000 kroner og ble delt ut av Oktoberstiftelsen.

## Prisvinnere
*1992 &ndash; Øyvind Berg
*1993 &ndash; Ola Bauer
*1994 &ndash; Rune Christiansen
*1995 &ndash; Tove Nilsen
*1996 &ndash; Per Petterson
*1997 &ndash; Kjell Askildsen
*1998 &ndash; Torgeir Rebolledo Pedersen
*1999 &ndash; Lars Amund Vaage
*2000 &ndash; Hanne Ørstavik
*2001 &ndash; Morten Øen
*2002 &ndash; Egil Haraldsen
*
*2021 – Maria Navarro Skaranger
*2023 – Lars Ramslie
*2024 – Kathrine Nedrejord
*2025 – Leander Djønne

## Referanser
Liste over olympiske medaljevinnere i hurtigløp på skøyter (kvinner)

Hurtigløp på skøyter for kvinner kom med på olympiske øvelsesprogrammet i programmet i 1960. 5000 meter kom med i 1988.

### 500 meter

### 1 000 meter

### 1 500 meter

### 3 000 meter

### 5 000 meter

### Fellesstart

### Lagtempo

## Se også
*IOKs landskoder
*Liste over olympiske medaljevinnere i hurtigløp på skøyter (menn)

## Eksterne lenker
* Medaljevinnere i Olympiske Vinterleker – Kvinner 1960–2010
Formosa (provins)

**Provincia de Formosa** er en provins nord i Argentina som grenser til naboprovinsene Chaco og Salta samt til Paraguay. Provinsen har en befolkning på  (2010) og dekker et areal på  km². Hovedstaden ligger i byen Formosa.

Urspråket Pilagá snakkes i de vestre og sentrale delene av Formosa.

## Historie
Den 15. juni 1955 ble territoriet Formosa en egen provins.
Fra 1991 til 2001 økte befolkningen i provinsen med nesten 100.000.

## Referanser


## Eksterne lenker
* Offisiell hjemmeside (spansk) 
* En-sides info, inkludert kart
A Kind of Magic

***A Kind of Magic*** er album av Queen, utgitt i 1986.

Den var bandets tolvte studioplate, og lydsporet til filmen *[[Highlander]]*, den første i en serie regissert av Russell Mulcahy. Selv om plata ikke ble populær i USA, nådde den førsteplass i Storbritannia, og var på lista i sekstitre uker, og hadde tre hitsingler. 

*A Kind of Magic* er et av bandets mestselgende album.

## Sporliste
#«» (Queen) 5:10
#«A Kind of Magic» (Roger Taylor) 4:24
#«» (John Deacon) 4:26
#«Pain is so Close to Pleasure» (Freddie Mercury/John Deacon) 4:21
#«» (Freddie Mercury/John Deacon) 4:07
#«Who Wants to Live Forever» (Brian May) 5:15
#«» (Brian May) 4:34
#«» (Roger Taylor) 4:38
#«» (Freddie Mercury) 3:32

## Singler
* Queen spilte inn «One Vision», utgitt i Storbritannia 4. november 1985, rett etter deres mye omtalte opptreden på Live Aid, og singelen ble kritisert, sagt å bare ha blitt gitt ut for å melke denne veldedighetsopptredenen. Den gjorde det imidlertid bra på listene, nådde syvendeplass i Storbritannia, og kom på topp ti over hele Europa. Sangen dukket også opp i filmen *[[Iron Eagle]]*.
* «A Kind of Magic», utgitt 17. mars 1986 i Storbritannia, nådde tredjeplass i bandets hjemland, men var en førsteplasshit i 35 andre land. Russel Mulcahy, *Highlander*s regissør, regisserte også musikkvideoen til denne sangen.
* «Friends Will be Friends», utgitt 9. juni 1986, nådde en fjortendeplass i Storbritannia, og kom til topp 40 i Europa.
* «Who Wants to Live Forever», utgitt 15. september 1986, nådde 24.-plass i Storbritannia. *The National Philharmonic Orchestra* (det Nasjonal filharmoniske orkester) var med i musikkvideoen, sammen med førti korgutter og to hundre tusen stearinslys.
* «Pain is so Close to Pleasure»
* «One Year of Love»
* «Princes of the Universe»

## Eksterne lenker
*
Live Magic

***Live Magic*** er et konsertalbum av det britiske rockebandet Queen. Den ble spilt inn live under turneen til *[[A Kind of Magic]]*, og ble sluppet 1. desember 1986.

## Sporliste
# «» 5:08
# «Tie Your Mother Down» 2:59
# «Seven Seas of Rhye» 1:21
# «A Kind of Magic» 5:29 (full live-versjon)
# «Under Pressure» 3:48
# «Another One Bites the Dust» 5:50 (full live-versjon)
# «I Want to Break Free» 2:40
# «» 1:30
# «Bohemian Rhapsody» 4:41
# «Hammer to Fall» 5:19
# «Radio Ga Ga» 4:26
# «We Will Rock You» 1:32
# «» 1:09
# «We Are the Champions» 2:01
# «God Save the Queen» 1:18

## Eksterne lenker
*
Frostatingsloven

**Frostatingsloven** *([[norrønt]]: Frostaþingslǫg)* er en av Norges eldste lover. Den gjaldt på Frostatinget, som dekket store deler av Trøndelag. Ifølge Snorre Sturlason ble Frostatinget «satt» av Håkon den gode omtrent 950-960. Lovteksten ble samlet og nedskrevet på 1000-1200-tallet. De eldste skriftlige fragmenter er fra 1220-1250 og 1260. Mesteparten av teksten er bare fra avskrifter gjort på 1600-tallet.

Frostatingsloven ble i likhet med de andre landskapslovene erstattet av Magnus Lagabøtes landslov da denne kom i 1274.

Det mest kjente sitatet fra loven er *«med lov skal landet bygges, og ikke med ulov ødes» (gammelnorsk: at lǫgum skal land várt byggja en eigi at ulǫgum eyða)*.

Fra frostatingsloven kjenner man den såkalte motstandsretten som uttrykkelig ga allmuen rett til å avsette og drepe tyranniske herskere som brøt lovene. I loven heter det: «Ingen mann skal gjøre voldsverk mot en annen, verken kongen eller en annen mann. Hvis kongen gjør det, skal man skjære hærpil». Dette belyses i boken *[[Vikingtid, motstandsrett og folkestyre]].*

En utgave på moderne nynorsk utkom i 1994. 

## Litteratur
* *Frostatingslova*. Omsett av Jan Ragnar Hagland og Jørn Sandnes. Samlaget, 1994. (Norrøne bokverk). ISBN 82-521-4322-9
* Jørn Sandnes. «Slaget på Stiklestad i lys av Frostatingslovens motstandsbestemmelser». I *Årbok for Nord-Trøndelag historielag* 1992
* Sverre Bagge. «Kirken, bøndene og motstandsretten i Norge i middelalderen». I: *[[Historisk tidsskrift]]*; nr 3, 2005
* Jørn Sandnes. «Engi maðr skal atfor at oðrum gera, noen merknader til motstandsbestemmelsene i Frostatingsloven». I *[[Historisk tidsskrift]]*; nr 2, 2006

## Eksterne lenker

* Frostatingsloven i Norges gamle Love bind 1 side 119-300
* Frostatingsloven, avskrift fra 1220-1250 på riksarkivet.no
* Fragmenter av Frostatingsloven ca. 1260 i Riksarkivet
Innuendo

***Innuendo*** er ei plate fra 1991 av det britiske rockebandet Queen. Det var bandets fjortende studioplate, og den siste som ble utgitt mens vokalist Freddie Mercury fortsatt var i live (han døde samme år) og med bandets opprinnelig besetning. Den nådde førsteplass i britiske albumlister og 30.-plass i USA.

Plata ble innspilt mens Freddie Mercury var i de siste fasene av sin kamp mot aids. Mye av plata omhandler bandets problemer med hans kommende død. Det morbide temaet reflekteres i musikken, som de tunge «Innuendo» og «Headlong», men også bleke og mørke «The Show Must Go On» og «Don't Try so Hard», og veldig ofte begge deler («Bijou»).

''Rolling Stones'' anmelder ga 3 av 5 stjerner.

## Sporliste
Spor merket med stjerne * er singler, se under.
#«Innuendo» 6:31 *
#«I'm Going Slightly Mad» 4:22 *
#«» 4:38 *
#«» 4:33 *
#«» 3:39
#«» 4:42
#«» 4:21
#«» 4:15 *
#«» 3:35
#«» 4:56
#«» 3:36
#«» 4:35

## Singler
Fem singler ble utgitt fra denne plata.

«Innuendo» var platas hovedsingel. Den er en av Queens lengste sanger på 6&thinsp;minutter og 31&thinsP;sekunder, og har en flamenco gitarsolo i midten, framført av Yes-gitarist Steve Howe. Den ble utgitt 14. januar 1991, og ble Queens tredje førsteplass-singel i Storbritannia. Sangen fikk også noe suksess i USA, og kom på 17.-plass på hitlistene. Låtas lengde og variasjon satte grenser for dens appell, og den tilbrakte kun ei uke på listetoppen i Storbritannia, og falt fort ned, og var bare seks uker på topp 75.

«I'm Going Slightly Mad» ble utgitt 4. mars 1991. Den nådde 22.-plass i Storbritannia. I bakgrunnen høres en synthesizer, og teksten jobber for å gradvis overbevise lytteren om at sangeren er gal. Sangen er en stor poplåt, og den mest fengende singelen på plata, men teksten reiste tvil om hvorvidt Mercury bare laget en morsom sang eller faktisk var inspirert av aids-demens.

«Headlong» ble utgitt 13. mai 1991. Den var en av platas mest suksessfulle sanger, og var faktisk albumets hovedsingel i USA. Den begynte på en 14.-plass i Storbritannia, og ble nummer tre på amerikanske lister.

«The Show Must Go On» ble utgitt 14. oktober 1991. Sangen handler om Freddie Mercurys ønske om å fortsette å lage musikk, selv om helsa hans ble dårligere. Av fans regnes den som en av Queens beste og mest følelsesladde sanger. Singelen nådde 16.-plass i Storbritannia. Etter Mercurys død i november, kom den inn på topplistene igjen, og tilbrakte mer tid på topp 75 da enn da den først ble utgitt. En ny versjon med Elton John som sanger dukket opp på Queens *[[Greatest Hits III (Queen)|Greatest Hits III]]*.

Etter Mercurys død ga Queen på ny ut «Bohemian Rhapsody» som en dobbel A-side med «These Are the Days of Our Lives». Musikkvideoen til «These Are the Days of Our Lives», i svart-hvitt, var den siste videoen som ble innspilt mens Mercury levde, og regnes som hans siste farvel til fansen.

## Referanser


## Eksterne lenker
*
Lars Flegstad

**Lars Flegstad** (1840–1899) var ordfører på Frosta i perioden 1892 til 1897. 

Han arbeidet som handelsbestyrer på Frosta forbruksforening før han overtok heimgården etter sin far i 1873. Han ble samme år medlem av herredstyret, hvor han ble gjenvalgt flere ganger.
## Referanser
Queen (andre betydninger)

**Queen** eller **The Queen** (eng. *[[dronning]]* eller *dronningen*) kan vise til

**I musikk**
*Det britiske rockebandet Queen.
*''Queen'', bandets debutalbum.
**[[Queen II]]*, bandets andre album.
*«Dancing Queen», hit fra 1976 av den svenske popgruppa ABBA

**I litteratur**
*Queen, britisk kvinneblad
***', en bok av Alex Haley

**I film og tv**
*''[[The Queen]]'', film fra 2006
*'', tv-serie basert på boken ved samme navn

**Annet'''
*Queens, fylke i New York.
*Queen Latifah, amerikansk rap-artist, sanger og skuespillerinne

## Se også
*Dronning (andre betydninger)
Ugg

**Uggstøvler**, eller bare **uggs**, er navnet på en type saueskinnsstøvler som er meget populære i Australia og New Zealand. UGG er et registrert varemerke for Deckers og har vært utsatt for ulike tvister om bruken.

UGGS var originalt laget for sommerbruk, men mange fant dem mer nyttige om vinteren.

## Referanser
Dhow

**Dhow** er en båttype som tradisjonelt ble bygget rundt Det arabiske hav og Den arabiske gulf. Den fører et eller flere latinske seil. Størrelsen kan variere fra mindre båter, 15 til 20 fot, til større havgående fartøyer opp til 300 tonn. Termen *dhow* blir ikke brukte av araberne, men er sannsynligvis en avledning fra swahili eller et gammelt arabisk ord for båt.

Helt opp til 1960-tallet seilte det dhower som handelsfartøyer mellom Den arabiske gulf og Øst-Afrika. Frakten var for det meste dadler og tørket fisk til Øst-Afrika og tømmer til landene rundt Den arabiske gulf. Slaver var også en viktig handelsvare fra Øst-Afrika til Arabia.

Det finnes mange ulike typer dhower, blant annet ghanja, boom og battil. Båtene kunne ha skrog der akteret er flatt eller med en akterstavn. Et eksempel på dhow med akterstavn er boomen som var svært vanlig i Kuwait.

## Referanser
Færing

**Færing** (fra norrønt *feræringr*, «firer») er en åpen robåt med to par årer. Det finnes færinger av alle robåttypene fra Rogaland til Finnmark. De fleste er spisse i begge ender (spissgattede), men færinger med akterspeil (flate bak) finnes også.  

Mange steder finnes det en egen størrelseskategori for båter med to par årer og et ekstra halvrom i midten på 30-50 cm av båtlengden. Denne går under ulike navn som *[[halvromsfæring]]* (Midt-Vestlandet), *mell'færing* (geitbåter på Nordmøre; egentlig «mellom-færing») eller *hundromsfæring* (nordlandsbåter i Nord-Norge). Når halvrommet er ekstra langt, 60–70&nbsp;cm, kunne man ha årefester her, der et barn kunne ro.  

Overgangen til seksæring blir på disse båtene nokså flytende. På Sunnmøre kaltes en slik båt gjerne «kjempefæring». I Trøndelag (Åfjordbåt) kalles en halvromsfæring ofte bare «færing», mens en færing uten halvrom kalles «toknefæring». 

## Se også
* Bindalsfæring
* Kvalsundfæringen
* seksring
* halvfjerd(e)rømming
* firroing
* halvfemterømming
* tendring
* fembøring

## Referanser
Seksring

En **seksring**, **seksæring** eller **treroing** er en åpen, spissgattet robåt med tre par årer. Overgangen mellom størrelsen færing og seksæring, og mellom seksæring og størrelsen firroing, er flytende; litt lange færinger blir ofte utstyrt med et ekstra par årefester, og kalles seksæringer, og litt lange seksæringer utstyres også ofte med slikt ekstra årefestepar, og kalles firroinger  ("åttring", firkeiping). Frem til ca. 1920 var seksæringer minst like vanlige som færinger, mens de nå er nokså sjeldne.

Tre roere i en seksæring ble regnet som nærmest ustoppelige, nesten uansett vind og sjø, og ble derfor ofte benyttet til for eksempel jordmorskyss. I Nord-Norge finnes munnhellet: "Vårherre er sterk, men tre mann i en seksæring er óg nokka!"

Det finnes seksringer i alle robåttypene fra Rogaland til Finnmark.

Det finnes også en Sixareen eller sixern på Shetlandsøyene. De første av seksårene ble importert fra Norge flatpakket og båtbyggere fra Norge dro over for å sette dem sammen. Dette fortsatte, men sammen byggingen av båtene tok etter hvert båtbyggere fra Shetland seg av. På midten av 1800-tallet økte importavgift, noe som førte til at de på Shetland bygget båtene sine selv.

## Referanser
Fembøring

En **fembøring** er en åpen klinkbygd trebåt av Nordlands- eller Åfjordstype, med stort sett samme proporsjoner og utseende som mindre båtstørrelser av samme type. Byggematerialet er tradisjonelt gran eller furu, med band («spant») av kroker (se krok).

Fembøringen har seil, typisk råseil med toppseil, og gjerne seks eller sju rorom. Standardlengden er opptil 50 norske fot (som tilsvarer 51,5 internasjonale fot eller 17 meter). Den stikker ca. 90&nbsp;cm.

Fembøringen ble brukt til varetransport og til fiske, også lofotfisket, som beskrevet i boka *[[Den siste viking]]* av Johan Bojer. Se også lofotbåt under åfjordsbåt.

## Eksterne lenker
* Hildringstimen
* Båtlaget Braute 
* Video: Seiltur med fembøring på Helgelandskysten
* Video: Seiltur med fembøring på Nord-Vestlandet
* Video: Frisk seiling med fembøring i Vest-Finnmark
*Fosen Folkehøgskoles seilingslinje, som hovedsakelig seiler åfjordsbåter
Nettverkstilsluttet datalager

**Nettverkstilsluttet datalager**, eller NAS, (fra engelsk *Network-attached Storage*) er betegnelsen på filtjenere som er enkle å forvalte. De brukes for å stille lagringskapasitet til rådighet for klientene i et datanettverk, typisk et lokalnett (LAN, hjemmenettverk).

En NAS blir ofte brukt for enkelt å kunne ta sikkerhetskopier av viktige filer som bilder, regnskap og arbeid. Ut over dette har en NAS en rekke bruksområder, blant annet deling av filer, streaming av mediafiler som bilder, musikk og film, deling av skriver og fjerntilgang til filer. Sammen med routeren blir en NAS selve hjertet i hjemmenettverket.
 
Selv om flere brukere har tilgang til filene på en NAS, er det enkelt å sette opp egne private områder hvor bare én har tilgang. Da blir en NAS liksom en ekstern harddisk, som ikke er koblet til datamaskinen. I stedet for er den koblet til routeren. Sammen med egenskapene beskrevet i avsnittene nedenfor, gir en NAS en helt ny måte å bruke hjemmenettverket på.
 
## Sikkerhetskopi av filer og data

I en datamaskin ligger alle filene lagret på et platelager eller annen lagringsenhet. Mange vil oppleve det som trist om viktig arbeid, et skoleprosjekt eller bilder fra de siste årene skulle forsvinne over natten. Dersom lagringsenheten i datamaskinen skulle få en funksjonsfeil, kan dette skje på bare noen få sekunder, uten at det er mulig å ta en sikkerhetskopi. Det er derfor det er viktig å gjøre dette fortløpende. De fleste har hørt dette rådet mange ganger, men det er lett å glemme. Med en NAS koblet til nettverket er det mulig å sette opp automatisk sikkerhetskopiering, slik at utvalgte mapper på datamaskinen alltid har en ekstra kopi lagret på nettverket.
 
På en rekke NAS-modeller er det plass til to eller flere lagringsenheter.Man kan velge at alle skal jobbe sammen som en stor enhet, eller at en enhet automatisk skal ta en sikkerhetskopi av den andre. Dette kommer godt med om den ene enheten i NASen skulle feile. Da er filene trygt lagret på den siste enheten.
 
## Deling av skriver
Mange har en skriver med en USB-tilkobling hjemme. Det er enkelt og greit å koble den til forskjellige datamaskiner, fordi alle datamaskiner har en USB-port. Men det finnes en enda enklere måte. Ved å koble skriveren til en NAS, kan alle brukere på nettverket bruke skriveren samtidig. Det betyr at bildeutskrifter fra en PC, dokumenter fra en annen og skolearbeid fra en tredje maskin kan skrives ut på rekke og rad, uten at noe må kobles om.
 
## Fjerntilgang
Om en PowerPoint-presentasjon, bilder som skulle vise frem eller  MP3-spilleren er glemt, er det slik at de fleste NASer støtter fjerntilgang til filene. Det betyr at en bruker kan koble seg opp til NASen og få tilgang til alle filene via internett.
 
## Streaming av mediafiler
En NAS åpner for avspilling av mediafiler som bilder, video og musikk. I tillegg til at alle får tilgang til de samme filene samtidig, kan mediaspillere som Nvidia Shield TV pro, Apple TV og WD TV Live spille av musikk og film direkte på en TV, uten bruk av en datamaskin.

## Se også
* Filserver
* Versjonskontrollsystem

## Referanser


## Eksterne lenker
*
Carpentariabukta

**Carpentariabukta** (engelsk: *Gulf of Carpentaria*) er en større bukt i det nordlige Australia, mellom Arnhem Land og Kapp York-halvøya.

Geologisk sett er bukten forholdsvis ny; frem til siste istid var dette tørt land. 

## Referanser


## Eksterne lenker
*
Wenge

**Wenge** er trær som kan bli opptil 40 m høye, med en diameter på 120 cm. 

Treverket er tungt og tett, med store åpne porer. 
Wenge brukes i blant annet møbler og gulv, ofte under navnet «**Kongo-palisander**».

## Eksterne lenker
*
CD-spiller

**CD-spiller** (*CD fra engelsk Compact Disc*) er en elektronisk mekanisme for å spille lyd og musikk fra CD. 

CD-spillere finnes for stereoanlegg i hjemmet, i biler, i portable systemer (som walkman) og på personlige datamaskiner. CD for datamaskiner kan også inneholde annen informasjon som video, tekst og bilder.

En vanlig CD-spiller kan bare spille av CD-R. Noen nye CD-spillere kan også spille av CD-RW. De aller nyeste CD-spillerne kan også spille av MP3-formatet. 

CD-spillere finnes i flere varianter. Noen er bærbare, mens andre er konstruert for hjemmet. CD-spillere er ganske rimelige.

## Eksterne lenker
*